《偈十六首 其二》
宋代·释行瑛

乌长飞，兔不住，暑往寒来朝复暮。朱颜未改白发生，三界茫茫何处去。

本源自性无凋变，千圣皆从影中现。不离当处常湛然，觅则知君不可见。

忽然见，倒骑牛兮入佛殿。

作者简介：释行瑛，法号广鉴，俗姓毛，桂州（今广西桂林）人。住庐山开先寺。为南岳下十三世，东林照觉总禅师法嗣。《嘉泰普灯录》卷六、《五灯会元》卷一七有传。今录诗十八首。